
Currículum de l’Educació Secundària Obligatòria


Bases legislatives

ELEMENTS INTEGRANTS DEL CURRÍCULUM:

· Objectius.

· Competències bàsiques.

· Continguts.

· Mètodes pedagògics.

· Criteris d’avaluació.

FINALITAT:

Assegurar una formació integral dels alumnes que els permeti: 

· Adquirir els elements bàsics de la cultura en els seus aspectes humanístic, artístic, científic i tecnològic.

· Desenvolupar i consolidar hàbits d'estudi i de treball. 
· Preparar-los per a la seva incorporació en estudis posteriors i per a la seva inserció laboral.
· Formar-los per a l'exercici dels seus drets i obligacions en la vida com a ciutadans.
EDUCACIÓ ORIENTADA A DESENVOLUPAR LES COMPETÈNCIES BÀSIQUES: 

· L’adquisició de les competències bàsiques permet: 


•
La realització personal. 


•
L’exercici de la ciutadania activa.


•
La incorporació a la vida adulta de manera satisfactòria.


•
El desenvolupament d’un aprenentatge permanent al llarg de la vida.

· A cada àrea es descriu la manera en que contribueix el desenvolupament de les competències bàsiques.

· Els centres garantiran la incorporació d’una estona diària de lectura, no inferior a trenta minuts, al llarg de tots els cursos de l’etapa. 

ATENCIÓ A LA DIVERSITAT

· Mecanismes que asseguren una atenció adequada a les característiques individuals de l'alumnat.

•
Adaptació i diversificació curricular en funció de les capacitats de l'alumnat.

•
Agrupaments flexibles de l'alumnat i ajudes individualitzades.

•

Integració de matèries per reduir el nombre de professors d'un grup.

· Escolarització de l'alumnat d'incorporació tardana o amb mancances en la llengua del centre, en funció de les seves circumstàncies personals.

· Flexibilització de la durada de les etapes educatives en alumnes amb altes capacitats intel·lectuals.

CRITERIS D’AVALUACIÓ:

· L’avaluació serà continua i diferenciada segons les matèries del currículum. Tindrà en compte:

•
El progrés de l'alumne en els diferents elements del currículum.

•
L'assoliment dels objectius marcats per a cada una de les matèries del currículum.

•
L’adquisició de les competències bàsiques.

•
La necessitat d’establir mesures de reforç educatiu.

Avaluació de diagnòstic: 

· Es realitzarà en finalitzar el Segon Curs de l'Educació Secundària Obligatòria.

· Te caràcter formatiu i orientador.

· Servirà per analitzar els processos d’aprenentatge de cada alumne/a i d’ensenyament de cada centre.

· Comptarà amb programes de reforç perquè l’alumnat assoleixi les competències bàsiques.
NIVELLS DE CONFIGURACIÓ:

1. Característiques del currículum estatal

Ensenyaments mínims establerts pel Reial Decret 1631/2006.

2. Currículum Comunitats Autònomes


Determinen:

· El 45% si hi ha llengua oficial pròpia.

· El 35% a les restants.

3. Projecte Curricular de Centre-Programació Curricular de l’Aula

· Adaptació als alumnes i a la seva diversitat.

· Autonomia pedagògica i organització dels Centres.

· Treball en l’equip docent.

· Investigació de la seva pràctica docent.

ORGANITZACIÓ DE LES MATÈRIES:

Les matèries dels tres primers cursos de l'Educació Secundària Obligatòria seran:

· Ciències de la naturalesa.

· Ciències Socials, geografia i història.

· Educació física.

· Educació per a la ciutadania i els drets humans.
· Llengua catalana i literatura, llengua castellana i literatura., i aranès, a la Vall d’Aran.

· Llengua estrangera.

· Matemàtiques.

· Música.

· Tecnologies

En cadascun d’aquests tres primers cursos tot l’alumnat haurà de fer les matèries següents:

· Ciències de la naturalesa.

· Ciències Socials, geografia i història.

· Educació física.

· Llengua catalana i literatura, llengua castellana i literatura., i aranès, a la Vall d’Aran.

· Llengua estrangera.

· Matemàtiques.

Tots els alumnes hauran de cursar, al quart curs de l'Educació Secundària Obligatòria, les matèries següents:

· Ciències socials, geografia i història.

· Educació eticocívica.

· Educació física.

· Llengua catalana i literatura, llengua castellana i literatura., i aranès, a la Vall d’Aran.

· Matemàtiques.

· Llengua estrangera.

Així mateix, hauran de cursar tres matèries, que triaran entre les següents:

· Biologia i geologia.

· Educació visual i plàstica.

· Física i Química.

· Informàtica.

· Llatí.

· Música.

· Segona llengua estrangera.

· Tecnologia.

Rebran especial atenció les àrees que tinguin caràcter instrumental per l’adquisició d’altres coneixements. En totes les àrees es treballarà: 

•
La comprensió lectora. 

•
L’expressió oral i escrita.

•
La comunicació audiovisual. 

•
Les tecnologies de la informació i la comunicació. 

•
L’educació en valors.
PROMOCIÓ D’ALUMNES:

· Al final de cada un dels cursos. 

· Un cop superats els objectius de les matèries cursades, quan es tingui avaluació negativa en dues matèries o, excepcionalment, amb tres matèries per decisió del claustre.

· Es destinaran els suports necessaris per recuperar els aprenentatges no assolits. 

· Un alumne podrà repetir el mateix curs una sola vegada i dues vegades com a màxim dins la mateixa etapa.

ENSENYAMENT DE RELIGIÓ:

· Oferta obligatòria pels Centres.

· Voluntària per als alumnes, que podran optar entre els ensenyaments de religió catòlica o les de la resta de confessions religioses amb les quals l'Estat hagi subscrit acords.

· No computarà per optar a beques.

· El Centre establirà les formes més adequades de proporcionar l'atenció educativa adequada als alumnes que optin per no cursar ensenyaments de religió. 

Fonaments teòrics

El Projecte Curricular Nou Polis -Vicens Vives- per al Quart Curs de l'Educació Secundària Obligatòria es fonamenta, en el que fixa el Reial Decret 1631/2006 del Ministeri d'Educació i Ciència, del 7 de desembre, pel qual s'estableixen els ensenyaments mínims de l'Educació Secundària Obligatòria, i en el Decret 143/2007 de la Conselleria d'Educació de la Generalitat de Catalunya, de 26 de juny, pel qual s'estableix el Currículum de l'Educació Secundària Obligatòria per aquesta Comunitat.

El nostre Projecte proposa un model d'ensenyament-aprenentatge comprensiu que s'emmarca dins el paradigma de l'educació universal (global o integral) que ha de preparar tots els ciutadans per tenir èxit a la vida, a través de l'adquisició i el desenvolupament de les competències bàsiques. Aquest model segueix les directrius dels diferents estudis promoguts per instàncies nacionals i internacionals, entre els quals destaca el projecte DeSeCo de l'OCDE, l'informe Eurydice i el programa PISA. 

Entenem que la funció de l'ensenyament és facilitar l'aprenentatge dels nens i les nenes, ajudant-los a construir, adquirir i desenvolupar les competències bàsiques que els permetin integrar-se en la societat del coneixement i afrontar els canvis continus que imposen els ràpids avenços científics i la nova economia global en tots els ordres de la nostra vida.

Per competències s'entén, en un sentit ampli, la concatenació de sabers que articulen una concepció del ser, del saber, del saber fer i del saber conviure, tal com s'indica en l'informe de la UNESCO de la Comissió Internacional sobre l'educació per al segle XXI (Delors, 1996). 

La inclusió de les competències bàsiques en el currículum té com a finalitat que els nens i les nenes a) facin possible el ple exercici de la ciutadania en el marc de la societat de referència; b)  construeixin un projecte de vida satisfactori; c) assoleixin un desenvolupament personal, emocional i afectiu equilibrat; i d) accedeixin a altres processos educatius i formatius posteriors amb garanties d'èxit.

En una societat que es troba en canvi constant, les demandes d'un individu varien d'una situació a una altra i d'un moment a un altre. Per aquest motiu, defensem un model de competència holístic, dinàmic i funcional que sorgeix de la combinació d'habilitats pràctiques, coneixements (inclòs el coneixement tàcit), motivació, valors ètics, actituds, emocions i altres components socials i de comportament que es mobilitzen conjuntament per tal d'assolir una acció eficaç. 

Ésser competent, des d'aquest punt de vista, significa que l'alumne és capaç d'activar i utilitzar els coneixements que té davant d'un problema. Aquesta concepció està relacionada amb els principis de l'aprenentatge significatiu i funcional de les teories constructivistes (p.ex. Ausubel et al.,1978).
Considerem que només a partir d'aquestes premisses és possible l'aplicació d'un dels eixos fonamentals del Projecte Curricular Nou Polis -Vicens Vives- per al Quart Curs: la funcionalitat dels aprenentatges. Per aprenentatge funcional entenem que les competències puguin ser aplicades i transferides a situacions i contextos diferents per aconseguir diversos objectius, resoldre diferents tipus de problemes i dur a terme un ampli ventall de tasques.

Cal donar una altra dimensió a aquesta funcionalitat: que els alumnes i alumnes aprenguin a aprendre. Un aprenent competent és aquell que coneix i regula els seus processos de construcció del coneixement, tant des del punt de vista cognitiu com emocional, i pot fer-ne un ús estratègic, ajustant-los a les circumstàncies específiques del problema al qual s'enfronta (Bruer, 1993). 

L'eficàcia d'aquests principis quedaria incompleta si no fóssim capaços de presentar els continguts de les diferents matèries o àrees de coneixement de manera articulada per facilitar el procés d'aprenentatge i el desenvolupament de les competències bàsiques.

Tenint en compte que cadascuna de les àrees contribueix al desenvolupament de diferents competències i, al seu torn, cadascuna de les competències s'assolirà com a conseqüència del treball en diverses àrees o matèries, el Projecte Curricular Nou Polis -Vicens Vives- adopta una perspectiva globalitzadora i destaca aquells aprenentatges que es consideren imprescindibles des d'un plantejament integrador i orientat a l'aplicació dels sabers adquirits.
Així doncs, l'aprenentatge de les competències bàsiques, malgrat que va lligat a les diferents matèries de l'Educació Secundària Obligatòria, és global i s'adquirirà a partir de la seva contextualització en situacions reals i pròximes a l'alumne perquè pugui integrar diferents aprenentatges, tant els formals, com els informals i no formals, i utilitzar-los de manera efectiva quan li resultin necessaris en diferents situacions i contextos.
Volem manifestar, també, el caràcter lúdic que hem procurat donar a tots els materials del nostre Projecte Curricular Nou Polis -Vicens Vives- per al Quart Curs de l'Educació Secundària Obligatòria amb les noves realitats tecnològiques tan properes i atractives per a l'alumnat. 

L'aplicació o el desenvolupament dels coneixements tractats en la matèria en àmbits com Internet, l'ús de suports informàtic o l'anàlisi de la informació transmesa per mitjans audiovisuals, es constitueixen com un element gratificant i motivador i, al mateix temps, com un aprenentatge imprescindible per a l'adaptació de l'alumnat a futures incorporacions en diferents àmbits acadèmics o laborals.

Si a tot això hi afegim la presència d'uns continguts que, a causa de l'especial importància que tenen en la nostra societat, han d'impregnar moltes de les activitats d'aprenentatge i l'interès per fomentar la capacitat de l'alumne per regular el seu propi procés d'aprenentatge i continuar aprenent al llarg de la vida, tindrem els pilars sobre els quals hem elaborat l'actual Projecte Curricular Nou Polis -Vicens Vives- per al Quart Curs de l'Educació Secundària Obligatòria.

Competències bàsiques

Les competències bàsiques

Les competències bàsiques són els aprenentatges conceptuals i procedimentals que ha d'haver desenvolupat l'alumne en finalitzar l'ensenyament obligatori per assolir la seva realització personal, exercir una ciutadania activa, incorporar-se a la vida adulta de manera satisfactòria i ésser capaç de desenvolupar un aprenentatge permanent al llarg de la vida.

En el marc de la proposta realitzada per la Unió Europea s'estableixen vuit competències bàsiques: 

1. Competència en comunicació lingüística

Aquesta competència fa referència a la utilització del llenguatge com a instrument de comunicació oral i escrita, de representació, interpretació i comprensió de la realitat, de construcció i comunicació del coneixement i d'organització i autoregulació del pensament, les emocions i la conducta. 

2. Competència matemàtica

Consisteix en l'habilitat per utilitzar i relacionar els nombres, les seves operacions bàsiques, els símbols i les formes d'expressió i raonament matemàtic, tant per produir i interpretar diferents tipus d'informació, com per ampliar el coneixement sobre aspectes quantitatius i espacials de la realitat, i per resoldre problemes relacionats amb la vida quotidiana i amb el món laboral.

3. Competència en el coneixement i la interacció amb el món físic
És l'habilitat per interactuar amb el món físic, tant en els seus aspectes naturals com en els generats per l'acció humana, de tal manera que es possibilita la comprensió de successos, la predicció de conseqüències i l'activitat dirigida a la millora i la preservació de les condicions de vida pròpia, les de les altres persones i les de la resta d'éssers vius. 

4. Tractament de la informació i competència digital

Consisteix a disposar d'habilitats per cercar, obtenir, processar i comunicar informació, i per transformar-la en coneixement. Incorpora diferents habilitats, que van des de l'accés a la informació fins a la seva transmissió en diferents suports, incloent la utilització de les tecnologies de la informació i la comunicació com a element essencial per informar-se, aprendre i comunicar-se.

5. Competència social i ciutadana

Fa possible comprendre la realitat social en la qual vivim, cooperar, conviure i exercir la ciutadania democràtica en una societat plural, així com comprometre's a contribuir-ne a la millora. Integra coneixements diversos i habilitats complexes que permeten participar, prendre decisions, triar com comportar-se en determinades situacions i responsabilitzar-se de les eleccions i decisions adoptades.

6. Competència cultural i artística

Suposa conèixer, comprendre, apreciar i valorar críticament diferents manifestacions culturals i artístiques, utilitzar-les com a font de gaudi i considerar-les com a part del patrimoni dels pobles.

7. Competència per aprendre a aprendre

Consisteix a disposar d'habilitats per iniciar-se en l'aprenentatge y ser capaços de continuar aprenent de manera cada vegada més eficaç i autònoma, d'acord amb els objectius i necessitats propis.

8. Autonomia i iniciativa personal

Aquesta competència fa referència a l'adquisició de la consciència i aplicació d'un conjunt de valors i actituds personals interrelacionades, com la responsabilitat, la perseverança, el coneixement d'ells mateixos i l'autoestima, la creativitat, l'autocrítica, el control emocional, la capacitat d'escollir, de calcular riscos i d'afrontar els problemes, així com la capacitat de demorar la necessitat de satisfacció immediata, d'aprendre dels errors i d'assumir riscos.

El desenvolupament de les competències bàsiques 

El treball en les àrees i les matèries del currículum per contribuir al desenvolupament de les competències bàsiques s'ha de complementar amb diverses mesures organitzatives i funcionals:

· L'organització i el funcionament dels centres i la participació de l'alumnat.

· L'ús de determinades metodologies i recursos didàctics. 

· L'acció tutorial permanent.

· La planificació de les activitats complementàries i extraescolars.

L'avaluació de les competències bàsiques
L'avaluació de les competències es realitzarà a través de: 

· El desenvolupament de la matèria. 

· El reconeixement de la pròpia competència bàsica. 

· El nivell d'exercici assolit en cadascuna de les vuit competències:

•
El domini de la llengua oral i escrita en diversos contextos 

Expressar pensaments, emocions, vivències i opinions; donar coherència i cohesió al discurs; gaudir escoltant, dialogant, llegint o expressant-se de manera oral i escrita.

•
L'ús espontani de raonaments matemàtics 

Conèixer i utilitzar els elements matemàtics bàsics en situacions reals o simulades de la vida quotidiana i posar en pràctica processos de raonament que portin a la solució dels problemes, a l'obtenció d'informació o a la presa de decisions.
•
L'ús responsable del medi ambient i dels recursos naturals

Ésser conscient de la influència que té la presència humana en l'espai i de les modificacions que introdueix, adoptant una actitud crítica en l'observació de la realitat i en l'anàlisi dels missatges informatius i publicitaris, així com uns hàbits de consum responsables en la vida quotidiana.

•
L'autonomia i l'eficàcia en el tractament crític de la informació

Utilitzar les tecnologies de la informació i la comunicació per organitzar i processar la informació, i per resoldre problemes reals de manera eficient, mostrant una actitud crítica i reflexiva.

•
La participació social i la valoració de la democràcia

Exercir activament i responsable els drets i els deures de la ciutadania, valorant les diferències i reconeixent la igualtat de drets entre diferents col·lectius, en particular, entre homes i dones.

•
La capacitat d'expressar-se artísticament i gaudir-ne

Desenvolupar la iniciativa, la imaginació i la creativitat per realitzar creacions pròpies; conèixer les diferents manifestacions culturals i artístiques i interessar-se per la conservació del patrimoni.

•
El control de les pròpies capacitats d'aprenentatge 

Ésser conscients del que se sap i del que cal aprendre; conèixer les pròpies potencialitats i mancances, traient profit de les primeres i tenint motivació i voluntat per superar les segones.

•
La capacitat d'escollir i tirar endavant projectes individuals o col·lectius 

Marcar-se objectius, planificar, mantenir la motivació, prendre decisions, actuar, autoavaluar-se, extreure conclusions, aprendre dels errors, valorar les possibilitats de millora, etc.


Currículum de l’Educació Secundària Obligatòria


Orientacions metodològiques

En el marc del seu Projecte Curricular, els centres han de precisar, a cada Curs, els objectius que garanteixen les competències bàsiques, segons el currículum, assumir-los com a objectius del centre i determinar la participació de cadascuna de les àrees del currículum en la consecució de les competències. 

El caràcter multidisciplinari de moltes de les competències s’allunya de la concepció del currículum com un conjunt de compartiments estancs entre les diverses àrees i matèries i, per això, requereix una coordinació d’actuacions docents en les quals el treball en equip ha de ser una constant. 

Així doncs, el desenvolupament del Projecte Curricular de Centre requereix tant processos de formació i elaboració reflexiva i intel·lectual per part de l’equip docent, com diversos mètodes de treball cooperatiu. Aquests mètodes han de ser respectuosos amb la diversitat dels docents, però han de generar il·lusió per col·laborar en un projecte comú en el qual cadascú aportarà la seva millor experiència  professional i aprendrà i compartirà coneixements amb altres companys. 

El currículum de cada Centre no es limitarà a les competències bàsiques, tot i que les inclou. En el currículum hi haurà competències bàsiques i d’altres que no ho seran tan perquè cada alumne pugui desenvolupar al màxim les seves potencialitats. No s’ha oblidar que la funció de l’escola és garantir uns mínims per a tots i, alhora, el màxim per a cada alumne. Les competències permeten una gradació, tal com posen de manifest els cinc nivells que estableix el programa PISA en la seva avaluació.
El desenvolupament de competències va acompanyat d’una pràctica pedagògica exigent tant per a l’alumnat com per al professorat. Per a l’alumnat, perquè s’ha d’implicar en l’aprenentatge i ha d’adquirir les habilitats que li permetran construir els seus propis esquemes explicatius per comprendre el món on viu, construir la seva identitat personal, interactuar en situacions variades i continuar aprenent. 

Per al docent, perquè haurà de desplegar els recursos didàctics necessaris que li permetran desenvolupar els continguts propis de l’àrea com a components de les competències bàsiques, i poder assolir els objectius del currículum. No obstant això, malgrat que les competències tenen un caràcter transversal i interdisciplinari respecte de les disciplines acadèmiques, això no ha d’impedir que des de cada àrea es determinin aprenentatges específics que resultin rellevants en la consecució de competències concretes. 

El docent haurà de cercar situacions pròximes als alumnes perquè aquests puguin aplicar, en diferents contextos, els continguts dels quatre sabers que conformen cadascuna de les competències (saber, saber fer, saber ser i saber estar). Així mateix, crearà contextos i situacions que representin reptes per als alumnes, que els convidin a qüestionar-se els seus sabers actuals, que els obliguin a ampliar la perspectiva i a contrastar les seves opinions amb les dels seus companys, a justificar i a interpretar amb rigor, etc.
Per treballar les competències bàsiques relacionades amb el domini emocional i les habilitats socials tindran un especial protagonisme les activitats de planificació i d’execució de tasques en grup que afavoreixin el diàleg, l’escolta, la cooperació i la confrontació d’opinions.

La forma d’avaluar el nivell de competència assolit serà a través de l’aplicació dels coneixements i les habilitats treballades. Ara bé, les competències suposen un domini complet de l’activitat en qüestió; no són només habilitats, malgrat que aquestes sempre estiguin presents. Per tant, a més a més de les habilitats, també es tindran en compte les actituds i els elements cognitius. 

El repte de l’avaluació rau en l’obligació d’obtenir uns resultats concrets, perquè les administracions educatives realitzaran una avaluació general de diagnòstic la finalitat de la qual serà comprovar el grau d’adquisició de les competències bàsiques en cada nivell educatiu.

Descripció dels components del Projecte Curricular

El Projecte Curricular Nou Polis -Vicens Vives- per al Quart Curs de l'Educació Secundària Obligatòria de la matèria Ciències Socials, Geografia i Història comprèn els materials següents:

1. Llibre de l'Alumne 

El Llibre de l'Alumne consta de 15 unitats temàtiques a través de les quals es desenvolupen els continguts del Quart Curs d'Educació Secundària Obligatòria de la matèria Ciències Socials, Geografia i Història.

2. Quaderns d'Activitats

El Projecte Curricular Nou Polis també inclou Quaderns d'Activitats amb l'objectiu de treballar i reforçar les Competències Bàsiques de la matèria. A més a més, i en combinació amb la resta de materials, constitueixen un instrument per atendre les necessitats individuals de l'alumnat, perquè permeten practicar aquells coneixements que es consideren fonamentals.

3. Guia de Recursos Didàctics

La Guia de Recursos Didàctics conté les següents propostes de desenvolupament dels Temes:

· Un apartat general en el qual s'exposen per a cada Tema:

•
Les Competències bàsiques.

•
Els Objectius didàctics.

•
Els Continguts.

•
Els Criteris d'Avaluació.

· La doble pàgina inicial de cada Tema, que conté:

•
Les imatges reduïdes del llibre.

•
Les orientacions didàctiques.

•
Les propostes per a l'Avaluació inicial, contínua i final del tema.

•
L'apartat Eduquem en valors, que suggereix idees per treballar els valors a l'aula.

•
Les solucions de les activitats.

· Les dobles pàgines restants del tema inclouen:

•
Les imatges reduïdes del llibre.

•
Les orientacions didàctiques.

•
Les competències bàsiques que es treballen a les activitats.

•
Diferents recursos didàctics relacionats amb el contingut de la doble pàgina: adreces d'Internet, recursos audiovisuals, bibliografia, etc.

•
Les solucions de les activitats.

· Diferents recursos didàctics:

•
Activitats de Reforç i d'Ampliació, amb les solucions corresponents.

•
Una taula per a la realització de l'Avaluació contínua.

•
La prova de l'alumnat, també amb les seves solucions.

•
La taula d'activitats per als Criteris d'Avaluació.

Atenció a la diversitat

En el Projecte Curricular Nou Polis -Vicens Vives- s’ha tingut en compte el tractament de la diversitat de l’alumnat pel que fa als diferents ritmes d’aprenentatge que desenvolupa cada alumne a l’aula.

S’ha partit de la concepció global que cada docent ha d’orientar la seva intervenció en funció de la diversitat de formes d’aprenentatge que hi pugui haver entre els alumnes.

A cada llibre del Projecte Curricular Nou Polis -Vicens Vives- s’inclou un conjunt d’Activitats de Reforç i d’Ampliació per tal d’oferir, precisament, els recursos bàsics perquè cada professor o professora pugui desenvolupar diferents estratègies d’ensenyament i facilitar així que tots els alumnes puguin assolir el desenvolupament màxim de les competències bàsiques i dels objectius de l’etapa.

Objectius de l’Educació Secundària Obligatòria

a)
Assumir amb responsabilitat els seus deures i exercir els seus drets respecte als altres, entendre el valor del diàleg, de la cooperació, de la solidaritat, del respecte als drets humans com a valors bàsics per una ciutadania democràtica.

b) 
Desenvolupar i consolidar hàbits d’esforç, d’estudi, de treball individual i cooperatiu i de disciplina com a base indispensable per a un aprenentatge eficaç i per aconseguir un desenvolupament personal equilibrat.

c) 
Valorar i respectar la diferència de sexes i la igualtat de drets i oportunitats entre ells. Rebutjar els estereotips que suposin discriminació entre homes i dones.

d) 
Enfortir les capacitats afectives en tots els àmbits de la personalitat i amb la relació amb els altres, i rebutjar la violència, els prejudicis de qualsevol tipus, els comportaments sexistes i resoldre els conflictes pacíficament. 

e) 
Desenvolupar l’esperit emprenedor i la confiança en si mateix, la participació, el sentit crític, la iniciativa personal i la capacitat per aprendre a aprendre, planificar, prendre decisions i assumir responsabilitats.

f) 
Conèixer, valorar i respectar els valors bàsics i la manera de viure de la pròpia cultura i d’altres cultures, i respectar-ne el patrimoni artístic i cultural.

g) 
Identificar com a pròpies les característiques històriques, culturals, geogràfiques i socials de la societat catalana, i progressar en el sentiment de pertinença al país.

h) 
Comprendre i expressar amb correcció, oralment i per escrit, textos i missatges complexos en llengua catalana, en llengua castellana i, en el seu cas, en aranès, i consolidar hàbits de lectura i comunicació empàtica. Iniciar-se en el coneixement, la lectura i l’estudi de la literatura.

i) 
Comprendre i expressar-se de manera apropiada en una o més llengües estrangeres.

j) 
Desenvolupar habilitats bàsiques en l’ús de fonts d’informació diverses, especialment en el camp de les tecnologies, per saber seleccionar, organitzar i interpretar la informació amb sentit crític.

k) 
Comprendre que el coneixement científic és un saber integrat que s’estructura en diverses disciplines, i conèixer i aplicar els mètodes de la ciència per identificar els problemes propis de cada àmbit per a la seva resolució i presa de decisions.

l) 
Adquirir coneixements bàsics que capacitin per a l’exercici d’activitats professionals i alhora facilitin el pas del món educatiu al món laboral. 

m) 
Gaudir i respectar la creació artística i comprendre els llenguatges de les diferents manifestacions artístiques i utilitzar diversos mitjans d’expressió i representació.

n) 
Valorar críticament els hàbits socials relacionats amb la salut, el consum i el medi ambient, i contribuir a la seva conservació i millora.

o) 
Conèixer i acceptar el funcionament del propi cos i el dels altres, respectar les diferències, afermar els hàbits de salut i incorporar la pràctica de l’activitat física i l’esport a la vida quotidiana per afavorir el desenvolupament personal i social. Conèixer i valorar la dimensió humana de la sexualitat en tota la seva diversitat.


Projecte Nou Polis


Objectius del Quart curs

1.
Conèixer i respectar els drets i deures dels ciutadans i ciutadanes, preparant-se per a l’exercici dels primers i per al compliment dels segons. (a)

2.
Assimilar hàbits i estratègies de treball autònom i en equip que afavoreixin l’aprenentatge i el desenvolupament intel·lectual de l’alumnat. (b)
3.
Aprendre a relacionar-se amb els altres i a participar en activitats de grup amb actituds solidàries i tolerants, valorant críticament les diferències i rebutjant els prejudicis socials, així com qualsevol forma de discriminació basada en diferències de raça, sexe, creences o classe social. (c)

4.
Conèixer-se cada vegada més a si mateix amb una imatge positiva, exercir una creixent autonomia personal en l’aprenentatge, buscant un equilibri de les diferents capacitats físiques, intel·lectuals i emocionals, amb actitud positiva cap a l’esforç i la superació de les dificultats. (d, e)

5.
Conèixer i respectar els mecanismes i els valors que regeixen la societat, les creences i els valors de la nostra tradició i del nostre patrimoni cultural, i desenvolupar una actitud favorable a conèixer-los i comprendre’ls millor. (f, g)

6.
Conèixer les particularitats del patrimoni natural, històric i artístic de Catalunya i valorar la necessitat de participar de forma activa en la seva protecció i conservació per a assegurar-ne la sostenibilitat i el seu traspàs a les generacions futures. (g)

7.
Comprendre i produir missatges orals i escrits correctament, reflexionar sobre els processos implicats en l’ús dels diferents tipus de llenguatge (verbal, matemàtic, gràfic, plàstic, musical, informàtic); i iniciar-se en l’estudi de la literatura. (h, m)

8.
Adquirir una destresa comunicativa funcional en una o dues llengües estrangeres. (i)

9.
Aprendre a gestionar la informació (cerca, selecció i tractament de dades), interpretar-la i valorar-la de forma crítica; i a transmetre-la als altres de manera organitzada i intel·ligible. (j)

10.
Utilitzar estratègies d’identificació i resolució de problemes en diferents àrees de coneixement, mitjançant l’aplicació del raonament lògic, la formulació i la contrastació d’hipòtesis. (k)

11.
Conèixer i valorar críticament el desenvolupament científic i tecnològic que ha tingut lloc al llarg de la història en els diversos camps del saber; utilitzar les noves tecnologies de la informació i de la comunicació per a la gestió i l’anàlisi de dades, la presentació de treballs i informes. (k, j)

12.
Desenvolupar habilitats i adquirir coneixements que facilitin la futura adaptació de l’alumnat al món laboral. (l)

13
Saber interpretar, valorar i produir missatges que utilitzin diversos codis artístics, científics i tècnics amb la finalitat d’enriquir les possibilitats de comprensió i expressió de forma precisa, creativa i comunicativa. (m)

14
Analitzar els mecanismes bàsics que regeixen el funcionament del mitjà físic valorant les repercussions que les activitats humanes tenen sobre aquest i les diverses formes de contribuir activament a defensar-lo, conservar-lo i millorar-lo. (n)
15.
Comprendre els aspectes bàsics del funcionament del cos humà i desenvolupar actituds i hàbits positius cap a la conservació i prevenció de la salut individual i col·lectiva (dur una vida sana amb un exercici físic periòdic, una higiene acurada i una alimentació equilibrada, etc.). (o)

Les lletres entre parèntesi (a, b, c...) indiquen l’Objectiu d’Educació Secundària Obligatòria al qual fa referència cadascun dels Objectius del Quart Curs.


Ciències socials, Geografia i Història


Competències bàsiques de l’Educació Secundària Obligatòria
Competències pròpies de la matèria
El coneixement de la matèria de Ciències socials, geografia i història també contribueix al desenvolupament de les competències bàsiques de l’educació obligatòria. Entenem per competències l’aplicació dels coneixements, habilitats i actituds en la resolució de problemes en contextos diferents. Per tant, el desenvolupament de les competències exigeix sempre una pràctica completa i una seqüència dels continguts organitzats des del més simple i concret al més complex i abstracte, d’acord amb el procés maduratiu dels joves i presentats en una seqüència en espiral a través dels cursos de l’etapa. 

Les competències pròpies de la matèria de ciències socials estan estretament vinculades al bloc de competències específiques centrades en conviure i habitar el món, que comprèn la competència en el coneixement i la interacció amb el món i la competència social i ciutadana. 

Assolir la competència de conviure i habitar el món implica: 

1. Percebre, comprendre, representar i interpretar l’espai real i virtual, per situar-s’hi, orientar-s’hi i desplaçar-s’hi utilitzant croquis, plànols, mapes i d’altres representacions cartogràfiques. 

2. Analitzar i valorar diferents realitats i sistemes d’organització social, política i econòmica passats i presents, per contribuir a la construcció d’una societat més justa, solidària i democràtica. 

3. Analitzar i interpretar la interacció que es produeix entre l’entorn i l’activitat humana, per percebre els canvis socioambientals com a resultat de la utilització del medi i els seus recursos per part de les societats. 

4. Comprendre la interrelació i interdependència dels agents, els fets i els fenòmens socials, per conviure en un món global, complex, plural, desigual i en conflicte. 

5. Produir textos orals i escrits, en diferents suports, per comunicar i compartir idees i coneixements relatius a les ciències socials. 

6. Contribuir en la construcció d’un nou model de societat basat en els principis del desenvolupament sostenible, afavorint les pràctiques basades en l’ús responsable, racional, solidari i democràtic dels recursos. 

7. Respectar i assumir la diversitat cultural com a font de riquesa personal i col·lectiva, per enriquir la pròpia identitat i afavorir la convivència. 

8. Desenvolupar un pensament crític i creatiu, analitzant els problemes socials rellevants i proposant solucions i alternatives a través del diàleg, l’empatia i la cooperació. 

9. Participar de forma activa en la presa de decisions en assumptes individuals i col·lectius i adquirir el sentit de responsabilitat compartida envers el patrimoni cultural i natural, exercint una ciutadania responsable i compromesa en les comunitats de pertinença.

Aportacions de la matèria a les competències bàsiques

Si considerem que la matèria de Ciències socials, geografia i història, té com a finalitat proporcionar a l’alumnat els coneixements i les habilitats per ubicar-se en el món, per esbrinar els orígens i les causes dels problemes socials actuals i aprendre a participar en la societat amb coneixement de causa, és important que, en finalitzar l’Educació secundària obligatòria, l’alumnat tingui suficients coneixements i habilitats per saber d’on ve, on és i cap a on vol anar, com a individu i com a membre d’un col·lectiu. 

La contribució a l’assoliment de totes les altres competències bàsiques és significativa i se centra en els aspectes següents:

Les competències comunicatives

–
Elaborar el discurs propi de les ciències socials a partir de les competències lingüístiques (descripció, explicació, justificació interpretació i argumentació), per donar sentit a la informació i construir coneixement. 

–
Descodificar i utilitzar diferents tipus de llenguatges (icònics, simbòlics, cartogràfics, audiovisuals, informàtics...) per comprendre i interpretar la realitat. 

–
Utilitzar adequadament el vocabulari propi de les ciències socials per a la construcció d’un discurs científic, precís i rigorós. 

–
Adquirir habilitats comunicatives en situacions d’interacció oral, d’exposició i comunicació de resultats i de debats oberts o reglats. 

–
Valorar les manifestacions artístiques històriques i contemporànies per desenvolupar el sentit estètic i la capacitat d’emocionar-se. 

–
Desenvolupar una actitud activa en relació a la conservació i preservació del patrimoni natural i cultural, contribuint a donar-lo a conèixer. 

Les competències metodològiques

–
Buscar, obtenir, seleccionar, organitzar i interpretar la informació a partir de fonts diverses (directes i indirectes, escrites, gràfiques, audiovisuals, i amb diferents suports, especialment els relacionats amb les TIC). 

–
Distingir entre informacions rellevants i anecdòtiques i entre informacions objectives i subjectives, per copsar la intencionalitat dels missatges. 

–
Contrastar la informació a partir de fonts diverses, comparant-la per tal de desenvolupar un pensament crític i creatiu. 

–
Utilitzar els nombres i el càlcul (la proporcionalitat, els percentatges, les taxes, els índexs..), aplicats a la cronologia i l’anàlisi de fenòmens. 

–
Utilitzar tècniques de representació geomètrica per descriure, raonar i projectar formes dels objectes i els espais. 

–
Utilitzar amb propietat instruments i tècniques per dibuixar, mesurar i calcular. 

–
Recollir, interpretar i comunicar informació de taules i gràfics. 

–
Plantejar-se preguntes per desenvolupar un pensament complex, crític, creatiu i amb capacitat de presentar alternatives. 

–
Desenvolupar estratègies en la resolució de problemes. 

–
Utilitzar i dominar tècniques i estratègies per organitzar i sistematitzar la informació (resums, esquemes, mapes conceptuals, bases d’orientació...). 

–
Aplicar estratègies de regulació i autorregulació per aprendre a millorar. 

–
Desenvolupar la capacitat de previsió i adaptació als canvis. 

Les competències personals

–
Configurar la pròpia identitat personal, social i cultural, amb els referents culturals i històrics disponibles del seu entorn. 

–
Posar-se en contacte amb universos de coneixement variats, per tal de replantejar-se idees prèvies. 

–
Desenvolupar la capacitat d’iniciativa i compromís personal i de l’acció. 

–
Prendre decisions a partir de la reflexió i fer propostes de millora. 

–
Desenvolupar estratègies de planificació i execució en les tasques quotidianes.

Desenvolupament de les competències bàsiques

1.
Competència social i ciutadana

· Comprendre el concepte de temps històric. 

· Identificar la relació multicausal d’un fet històric i les seves conseqüències. 

· Conèixer les grans etapes i els principals esdeveniments de la Història contemporània.

· Comprendre el funcionament de les societats, el seu passat històric, la seva evolució i les seves transformacions.

· Reconèixer i assumir els valors democràtics; acceptar i practicar normes socials d’acord amb aquests.

· Expressar-se de forma assertiva i mostrar una actitud favorable al diàleg i al treball cooperatiu.
2. Coneixement i la interacció amb el món físic
· Identificar i localitzar els principals àmbits geopolítics, econòmics i culturals en què s’emmarquen els esdeveniments de la Història contemporània. 

· Conèixer els diferents usos de l’espai i dels recursos que han fet les societats al llarg dels períodes històrics estudiats.

3. Competència cultural i artística
· Comprendre la funció que les arts han tingut i tenen en la vida dels éssers humans.

· Reconèixer els diferents estils de l’art contemporani i els canvis que els van motivar.

· Analitzar obres d’art de diferents èpoques; cultivar el sentit estètic i la capacitat d’emocionar-se. 

· Desenvolupar una actitud activa en relació amb la conservació i la protecció del patrimoni històric.
4. Tractament de la informació i competència digital
· Relacionar i comparar la informació procedent de diverses fonts: escrites, gràfiques, audiovisuals, etc.

· Contrastar la informació obtinguda i desenvolupar un pensament crític i creatiu. 

· Elaborar la informació transformant les dades recollides i traduir-les a un altre format o llenguatge. 

· Emprar les possibilitats que ofereixen les tecnologies de la informació i la comunicació en la cerca i el processament de la informació.
5. Competència en comunicació lingüística
· Utilitzar adequadament el vocabulari propi de les ciències socials per construir un discurs precís.

· Desenvolupar l’empatia i interessar-se per conèixer i escoltar opinions diferents a la pròpia.

· Utilitzar diferents variants del discurs, en especial, la descripció i l’argumentació. 

· Llegir i interpretar textos de tipologia diversa, llenguatges icònics, simbòlics i de representació.
6. Competència matemàtica
· Elaborar i interpretar eixos cronològics.

· Analitzar i comprendre les dades quantitatives recollides en taules, gràfics i diagrames.

· Fer càlculs matemàtics senzills per analitzar i interpretar fenòmens de caràcter social.

7. Competència per aprendre a aprendre
· Desenvolupar una visió estratègica dels problemes, anticipar possibles escenaris i conseqüències futures de les accions individuals i/o socials.
· Cercar explicacions multicausals per comprendre els fenòmens socials i avaluar-ne les conseqüències.

· Utilitzar diferents estratègies per organitzar, memoritzar i recuperar la informació: esquemes, resums, etc.  

· Participar en debats i contrastar les opinions personals amb les de la resta de companys. 

· Desenvolupar el gust per l’aprenenentage continu i l’actualizació permanent.

8. Autonomia i iniciativa personal
· Assumir responsabilitats i prendre decisions respecte a la planificació del procés de resolució de les activitats proposades. 

· Interpretar adequadament les particularitats de cada situació i de cada problema estudiat. 

· Saber argumentar de forma lògica i coherent les explicacions dels conceptes i els fenòmens estudiats.

· Autoregular el propi aprenentatge: prendre consciència d’allò que se sap i d’allò que manca per aprendre; i realitzar autoavaluacions del propi treball.


Ciències socials, Geografia i Història


Objectius de l’Educació Secundària Obligatòria

1.
Identificar, localitzar i analitzar, a diferents escales espacials i temporals, els elements bàsics que caracteritzen el medi natural, social i cultural. Comprendre el territori com a resultat de les interaccions al llarg del temps entre els grups humans i els recursos disponibles, valorant les conseqüències econòmiques, socials, polítiques i mediambientals que se’n deriven i la necessitat de garantir la sostenibilitat. 

2.
Reconèixer les principals unitats paisatgístiques del món, Europa, Espanya i Catalunya i valorar-les en la seva diversitat, en tant que productes del temps i de la relació entre elements físics i humans. 

3.
Identificar els processos i mecanismes que regeixen els fets i la interrelació entre fenòmens polítics, econòmics, socials i culturals, conèixer la multicausalitat dels fets i les seves conseqüències i valorar el paper dels homes i les dones com a subjectes individuals i col·lectius dels processos. 

4.
Identificar i localitzar en el temps i en l’espai els processos i esdeveniments rellevants de la història del món, posant èmfasi en Europa, Espanya i Catalunya. Assolir una perspectiva global de l’evolució de la humanitat que faciliti la comprensió de la pluralitat i de la diversitat social i cultural, i aplicar aquests coneixements a la interpretació del present, la comprensió del passat i la construcció del futur. 

5.
Prendre consciència de pertinença a diferents àmbits socials i culturals i de la igualtat de drets i deures dels individus, reconèixer la diversitat com a element enriquidor de la convivència, emetre judicis fonamentats i manifestar actituds de respecte cap a valors i opinions diferents del propi, valorant-los críticament. 

6.
Valorar el patrimoni cultural com a herència i llegat dels grups humans i manifestació de la seva riquesa i diversitat. Comprendre els elements bàsics de les manifestacions artístiques dins el seu context. 

7.
Expressar i comunicar els continguts de la matèria de forma personal i creativa, seleccionant i interpretant dades i informacions expressades per mitjà de llenguatges diversos (lingüístics, numèrics, gràfics, multimèdia i audiovisuals) i reflexionant sobre el propi procés d’aprenentatge. 

8.
Utilitzar les llengües com a eina per construir coneixement, per comunicar-lo i compartir-lo amb els altres, a partir del desenvolupament de les competències lingüístiques pròpies de la matèria (descripció, explicació, justificació, interpretació i argumentació). 

9.
Utilitzar de manera responsable i creativa les TIC i altres mitjans d’informació i comunicació com a eines per obtenir i processar informació diversa per a la resolució de demandes especifiques, aplicant instruments d’anàlisi de les fonts utilitzades. 

10.
Distingir els trets fonamentals de les societats democràtiques i valorar les consecucions de la democràcia i la vigència dels drets humans individuals i col·lectius i de les llibertats. Assumir els valors democràtics en la convivència escolar i de l’entorn, rebutjant situacions injustes i discriminatòries. 

11.
Identificar les causes d’alguns conflictes al llarg de la història i en l’actualitat, valorant la necessitat de trobar solucions dialogades als problemes. Assumir els valors de la cultura de la pau en el decurs de debats i tasques de grup, adoptant una actitud responsable, solidària, participativa i dialogant. 

12.
Participar de forma cooperativa en l’elaboració, realització i avaluació de projectes rellevants a partir del plantejament d’interrogants i problemes en relació a la recuperació de la memòria històrica, la conservació del patrimoni natural i cultural i la vida social de l’entorn.


Projecte Nou Polis: Ciències socials, Geografia i Història

Objectius del Quart Curs

1.
Reconèixer els mecanismes essencials que regeixen el funcionament dels fets socials i econòmics dins de l’estructura de la nostra societat i, d’aquesta manera, comprendre i saber analitzar els problemes més urgents de les societats contemporànies (la immigració, la globalització, les desigualtats socioeconòmiques, etc.) (3, 8)

2.
Adquirir i utilitzar el vocabulari específic de l’àrea amb precisió i rigor. (8)

3.
Obtenir i relacionar informació de fonts de diversos tipus i saber manejar i interpretar correctament diversos instruments de treball geogràfic com les gràfiques, els mapes, les sèries estadístiques, etc. (7, 8) 

4.
Utilitzar les noves tecnologies d’informació i de la comunicació per a la cerca, la gestió i el tractament de la informació. (9, 7, 8)

5.
Analitzar els principals trets econòmics, socials i polítics de l’Antic Règim i descriure la fallida de l’absolutisme al segle XVIII. (4, 8)

6.
Analitzar les causes de la instauració de la monarquia borbònica a Espanya al segle XVIII i els principals trets de la política autoritària i centralista del reformisme borbònic. (4, 8, 11)

7.
Conèixer les repercussions de la política centralista de la monarquia borbònica sobre l’organització política, social i econòmica de Catalunya al segle XVIII. (4, 8)

8.
Conèixer el pensament il·lustrat europeu en els seus vessants econòmics i polítics, i identificar-ne els principals pensadors amb les seves aportacions. (6, 8, 12)

9.
Comprendre la ruptura històrica que va representar la Revolució Francesa analitzant les novetats polítiques que va aportar i reconèixer les causes i les idees que van conduir a la Restauració europea. (3, 4, 8, 11)

10.
Conèixer i diferenciar les revolucions liberals esdevingudes al segle XIX identificant els conceptes de nacionalisme i liberalisme tot fent una especial atenció a la seva influència en els processos  d’unificació alemany i italià. (3, 4, 8)

11.
Conèixer les bases de la revolució industrial, les noves fonts d’energia, els sectors industrials, la revolució dels transports, l’organització del moviment obrer i les noves ideologies: marxisme, anarquisme i internacionalisme. (3, 5, 7, 8)

12.
Analitzar el desenvolupament polític d’Espanya i de Catalunya durant el segle XIX: la crisi de l’Antic Règim, la restauració de l’absolutisme, la independència de les colònies americanes, la revolució liberal, el Sexenni Democràtic i la Restauració. (5, 7, 8)

13.
Reconèixer les transformacions demogràfiques i agrícoles del segle XIX a Espanya tot fent una atenció especial a Catalunya. (4, 5, 8)

14.
Analitzar les particularitats artístiques, polítiques, econòmiques i socials de la Catalunya del segle XIX. (4, 5, 6, 8)

15.
Explicar les causes de l’expansió colonial i de la Primera Guerra Mundial, així com les seves conseqüències a Europa. (4, 7, 8, 11, 10, 12)

16.
Conèixer els principals corrents artístics i culturals del segle XIX a Europa tot diferenciant els principals autors i les obres més significatius del període. (5, 6, 8)

17.
Conèixer les característiques principals del període d’entreguerres: la Revolució russa, el crac del 29 i la gran depressió, el feixisme italià i el nazisme alemany. (4, 8, 10, 11, 12)

18.
Conèixer la història espanyola des de la crisi de la Restauració, la II República i la Guerra Civil, tot fent una especial atenció a Catalunya. (4, 8, 11)

19.
Explicar les causes i les conseqüències de la Segona Guerra Mundial. (4, 8, 11)

20.
Identificar els aspectes més significatius del món bipolar i les característiques de cadascun dels blocs: el capitalista i el socialista. (4,8)

21.
Conèixer les causes de la caiguda dels blocs i les característiques principals del món actual.( 4, 8, 11)

22.
Analitzar l’evolució dels aspectes econòmics, polítics i socials del règim franquista a Espanya, tot fent una especial atenció a Catalunya. (4, 8, 10)

23.
Conèixer el procés de transició cap a la democràcia que es va iniciar amb la mort de Franco, tot fent una especial atenció a Catalunya. (4, 8, 10)

24.
Caracteritzar l’Estat del Benestar i establir la seva implantació al territori espanyol com a resultat del desenvolupament democràtic de la societat espanyola i catalana. (4, 8)

25.
Conèixer l’alternança en el poder de diferents grups polítics a Espanya i Catalunya des de la transició democràtica fins als nostres dies. (4, 10)

26.
Identificar els principis que regeixen la Constitució espanyola de 1978 en la forma de govern de l’Estat espanyol, la seva organització estatal i valorar-la com a garantia de les llibertats individuals i col·lectives. (4, 8, 10) 

27.
Explicar els diferents mecanismes de participació de la ciutadania espanyola en l’exercici del poder a escala continental, estatal i autonòmica, reconèixer la funció dels partits polítics i identificar els partits polítics més importants d’Espanya, tot fent referència a Catalunya. (8, 10)

28.
Identificar els principals corrents artístics del segle XX en el món tot fent atenció a la contribució espanyola a les arts figuratives durant aquest segle, tant en pintura, escultura com arquitectura, amb especial atenció a Catalunya. (6, 8)

29.
Explicar les raons de la globalització econòmica a escala planetària i conèixer les seves repercussions. (4, 8)

30.
Identificar les diferents àrees geopolítiques, econòmiques i culturals del món; analitzar els fluxos comercials i els principals problemes de desequilibri socioeconòmic existents entre elles. (8)

31.
Sensibilitzar-se amb els principals problemes del món actual (el desigual accés als recursos, la globalització, els conflictes polítics, etc.), tot entenent-los com una problemàtica en què tots hi estem implicats i de la qual tots som responsables. (3, 4, 8, 10)

32.
Analitzar els problemes derivats del desigual accés a la riquesa en el món (fam, baix nivell educatiu, desequilibris demogràfics, etc.) i reflexionar sobre l’actuació dels organismes que tracten de lluitar contra la pobresa. (8, 10)

33.
Reconèixer les característiques singulars del patrimoni natural, històric i artístic de Catalunya i d’Espanya, tot assumint les responsabilitats que suposa la seva protecció i conservació. (5, 6, 8)

34.
Valorar la diversitat cultural al món, a Espanya i a Catalunya, i ser respectuosos i tolerants amb les actituds, creences i formes de vida de persones o grups que pertanyen a societats o cultures diferents a la pròpia. (5, 6, 8, 10, 12)

35.
Apreciar els drets i llibertats de les persones com una fita irrenunciable de la humanitat, denunciar les actituds discriminatòries i injustes, i mostrar-se solidari amb els qui estiguin privats dels seus drets o dels recursos econòmics necessaris. (8, 10, 11, 12)

36.
Reconèixer les actituds i situacions discriminatòries que s’han esdevingut al llarg de la història per raons de raça, sexe, religió o qualsevol altra condició o circumstància personal o social, i mostrar una actitud solidària amb els individus i col·lectivitats que han estat objecte d’aquesta discriminació. ( 4, 8, 10, 11, 12)

Els nombres entre parèntesis (1, 2,...) indiquen l’objectiu general de l’àrea de Ciències Socials, Geografia i Història al qual fa referència cadascun dels objectius del Quart Curs.



Ciències socials, Geografia i Història


Continguts del Quart Curs

Continguts comuns per a tota l’etapa

· 
Identificació i ús de diferents tipus de fonts, valorant les seves aportacions al coneixement del medi físic i de les formes de vida en el present i el passat. 

· 
Desenvolupament de les competències lingüístiques pròpies del coneixement social en l’anàlisi i interpretació dels fenòmens, així com en la comunicació de resultats d’una recerca. 

· 
Valoració de la necessitat de protegir i difondre el patrimoni natural i cultural com a herència cultural dels grups humans i manifestació de riquesa i diversitat.

· 
Aplicació de la representació gràfica de la cronologia i de les variables històriques de canvi, continuïtat i simultaneïtat. 

· 
Situació en el temps i en l’espai dels fets històrics rellevants, aplicant la periodització convencional. 

· 
Identificació dels diferents ritmes evolutius de les societats, valorant el caràcter no lineal de l’evolució històrica. 

· 
Localització i caracterització de diferents paisatges, analitzant la interacció entre els grups humans i el medi i caracteritzant les formes de vida que possibiliten. 

· 
Lectura i interpretació de mapes, plànols i imatges de diferents característiques i suports, per localització i per caracteritzar els grans àmbits geopolítics i econòmics. 

· 
Cerca, anàlisi i contrast d’informacions estadístiques, gràfics i mapes, especialment amb suport TIC. 

· 
Contrast i valoració crítica d’informacions diferents, incloses les dels mitjans de comunicació, sobre un mateix fet o fenomen, valorant solucions i alternatives als problemes. 

· 
Reconeixement dels drets i deures individuals i col.lectius, identificant i rebutjant les situacions de desigualtat, injustícia i discriminació, especialment les relatives al gènere, que afecten persones i col·lectius en el món. 

· 
Identificació dels focus de conflicte en el món actual i valoració del diàleg i de la cooperació com a formes pacífiques de resolució de conflictes.

· 
Valoració de la funció de la memòria històrica en la construcció del futur. 

· 
Aplicació dels coneixements històrics a la comprensió i interpretació d’alguns dels problemes de l’actualitat, des d’una perspectiva global del món. 

· 
Treball dels diferents continguts de la matèria amb mitjans audiovisuals i recursos TIC de forma creativa i responsable.

Continguts comuns
· 
Obtenció d’informació relativa a situacions i conflictes de l’actualitat, a partir de diversos mitjans de comunicació i, si escau, d’entrevistes i enquestes, tot analitzant els seus antecedents històrics i establint relacions entre l’àmbit mundial i el local. 

· 
Recerca d’aspectes de la vida quotidiana del passat, a partir d’informacions extretes de fonts primàries, prioritzant les fonts orals i d’arxiu, i secundàries. Elaboració i lectura de mapes històrics. 

· 
Ús de formes diversificades, tant escrites com orals, prioritzant els mitjans audiovisuals i les TIC, per comunicar els resultats d’una recerca individual o en grup. 

· 
Identificació d’alguns dels canvis, continuïtats i ruptures en el món de la cultura, de l’art i de les mentalitats, a nivell mundial i local, i interpretació dins el context, amb atenció especial als rols de gènere. 

· 
Reflexió crítica i debat sobre la influència dels mitjans de comunicació en les mentalitats individuals i col·lectives. 

· 
Anàlisi d’imatges com a documents històrics,  referents estètics i interpretacions de la realitat. Visualització d’alguns films documentals o de ficció i valoració com a fonts històriques i llenguatges expressius.

Les arrels del món contemporani 

· 
Identificació dels elements de canvi i continuïtat entre l’Antic Règim i l’època contemporània. 

· 
Anàlisi de les revolucions i transformacions polítiques que donen inici a l’època contemporània. Identificació dels seus antecedents, entre els quals el reformisme il·lustrat, i de les seves conseqüències socials, fins al present. Anàlisi de l’evolució històrica d’Espanya i Catalunya al segle XIX i valoració dins el context internacional. 

· 
Valoració dels canvis socioeconòmics que implica la revolució industrial i interpretació del fenomen des de la multicausalitat. Anàlisi de les formes de vida en les ciutats industrials del segle XIX a partir d’algun exemple proper. Interpretació de la problemàtica i de les aportacions d’algunes ideologies i revolucions, analitzant especialment els moviments socials i polítics a Catalunya. 

· 
Localització geogràfica de l’expansió imperialista. Identificació de les relacions de causa i efecte entre l’imperialisme i la consolidació del capitalisme.

Grans conflictes del segle XX

· 
Identificació dels elements bàsics de l’ordre polític i social de la primera meitat del segle  XX, incidint en les lluites socials, i els conflictes bèl·lics. Caracterització d’aspectes relatius a la situació històrica de Catalunya i Espanya, en especial, durant la II República i la Guerra civil. 

· 
Comparació dels sistemes totalitaris del segle XX, caracteritzant especialment l’evolució del Franquisme a Catalunya i Espanya.

· 
Anàlisi del procés de descolonització i de les seves conseqüències. Valoració argumentada de la repercussió de l’imperialisme en l’actual configuració del món, analitzant algun cas del continent africà. 

· 
Anàlisi del procés de reconstrucció de l’ordre polític i econòmic després dels conflictes bèl.lics. Valoració de les intervencions dels organismes internacionals, com l’ONU, en matèria de política mundial i de la seva vigència. Caracterització dels models socioeconòmics de postguerra. 

· 
Valoració dels canvis i ruptures en les formes i funcions de l’art, per mitjà de l’anàlisi de l’obra d’alguns artistes representatius.

El món d’avui

· 
Anàlisi del procés de construcció de la Unió Europea fins a l’actualitat i, en especial, de la integració d’Espanya, així com del paper de Catalunya dins el marc europeu.

· 
Valoració de la transició cap a la democràcia a Catalunya i Espanya a partir de l’anàlisi del paper dels homes i les dones com a subjectes dels canvis històrics, individualment i col·lectiva. Anàlisi dels reptes de la democràcia a l’actualitat. 

· 
Reconeixement de les conseqüències de la globalització i localització dels nous centres de poder. Argumentació crítica del sistema econòmic actual en relació a la sostenibilitat i plantejament d’alternatives. 

· 
Identificació dels focus de conflicte en el món actual, tot relacionant les seves causes amb factors històrics. Valoració del diàleg i de la cooperació com a formes pacífiques de resolució de conflictes. Valoració de la funció de la memòria històrica en la construcció del futur.

connexions amb altres matèries 

Matemàtiques 


Lectura i interpretació de dades estadístiques i de gràfics en suport convencional i digital.

Llengua 


Adquisició d’habilitats comunicatives en situacions d’interacció oral, com els debats oberts o reglats. 

Educació civicoètica 


Anàlisi dels conflictes en el món actual i valoració del diàleg i la cooperació en la resolució dels conflictes.


Comprensió de la realitat des d’una perspectiva global. 


Disseny de propostes d’actuació en relació a problemàtiques ciutadanes. 

Educació visual i plàstica. Música 


Valoració dels canvis en el món de l’art a l’època contemporània. 


Anàlisi de l’obra d’artistes representatius de la contemporaneïtat.


Projecte Nou Polis: Ciències socials, Geografia i Història

Seqüenciació de Continguts: Quart Curs

I. L’època de les revolucions

Tema 1. El segle XVIII: la crisi de l’antic règim

–
1. Economia agrària i desenvolupament comercial

–
2. Societat estamental i monarquia absoluta

–
3. El pensament il·lustrat

–
4. La fallida de l’absolutisme

–
5. La revolució americana

–
6. La monarquia borbònica a Espanya

–
7. El reformisme il·lustrat de Carles III

–
8. La Catalunya del segle XVIII

–
Practica competències bàsiques

–
Aplica les teves destreses. Aprèn a la Xarxa.

Tema 2. Revolucions liberals i moviments nacionalistes (1789-1871)

–
1. Liberalisme i nacionalisme

–
2. Els inicis de la Revolució francesa (1789-1792)

–
3. La Primera República francesa (1792-1799)

–
Les dones i la RevolucióFrancesa
–
4. El periode napoleònic (1799-1815)

–
5. Restauració i revolucions liberals (1815-1848)

–
6. Els moviments nacionalistes

–
Practica competències bàsiques

–
Aplica les teves destreses. Aprèn a la Xarxa.

Tema 3. La industrialització de les societats europees

–
1. Augment demogràfic i expansió agrícola

–
2. El sorgiment de la indústria

–
3. L’expansió de la industrialització

–
4. El capitalisme industrial

–
5. La segona fase de la industrialització

–
6. La nova societat industrial

–
La ciutat industrial del segle XIX
–
7. Els moviments socials: marxisme i anarquisme

–
Practica competències bàsiques

–
Aplica les teves destreses. Aprèn a la Xarxa.

Tema 4. La construcció d’un règim liberal a Catalunya i Espanya

–
1. Guerra i revolució liberal (1808-1814)

–
2. Entre l’absolutisme i el liberalisme (1814-1833)

–
3. La independència de l’Amèrica hispana (1808-1826)

–
4. La revolució liberal (1833-1843)

–
5. L’etapa isabelina (1843-1868)

–
6. El Sexenni Democràtic (1868-1874)

–
7. La Restauració monàrquica (1874-1898)

–
8. El naixement del catalanisme

–
Practica competències bàsiques

–
Aplica les teves destreses. Aprèn a la Xarxa.

Tema 5. Industrialització i societat a Catalunya i a Espanya al segle XIX

–
1. Creixement de la població i moviments migratoris

–
2. El desenvolupament de l’agricultura

–
3. Catalunya, la fàbrica d’Espanya

–
4. Mineria i siderúrgia

–
5. Transport, comerç i finances

–
6. L’impuls de la Segona Revolució Industrial

–
7. La societat espanyola i catalana del segle XIX

––
La vida quotidiana a la Catalunya del segle XIX
–
8. Els orígens del moviment obrer

–
Practica competències bàsiques

–
Aplica les teves destreses. Aprèn a la Xarxa.

II. L’època de les grans tensions internacionals

Tema 6. L’època de l’imperialisme

–
1. Els factors impulsors de l’imperialisme

–
2. Conquesta, organització i explotació colonial

–
3. Els grans imperis colonials

–
L’Índia: la joia de l’Imperi Britànic
–
4. Les conseqüències de la colonització

–
Practica competències bàsiques

–
Aplica les teves destreses. Aprèn a la Xarxa.

Tema 7. L’art del segle XIX

–
1. L’art de la darreria del segle XVIII

–
2. El Neoclassicisme

–
3. L’arquitectura a la segona meitat del segle XIX

–
4. El moviment romàntic: una exaltació vitalista

–
5. El Realisme

–
6. L’art en el tombant de segle

–
7. El Modernisme

–
8. L’art del segle XIX a Espanya i a Catalunya

–
Practica competències bàsiques

–
Aplica les teves destreses. Aprèn a la Xarxa.

Tema 8. La Primera Guerra Mundial i la Revolució Russa (1914-1939)

–
1. Europa a començament del segle XIX

–
2. El camí cap a la Primera Guerra Mundial

–
3. Les fases del conflicte bèl·lic (1914-1918)

–
La guerra a les trinxeres
–
4. Les conseqüències de la guerra

–
5. La caiguda de l’imperi  tsarista a Rússia

–
6. La revolució bolxevic i la guerra civil

–
7. L’URSS de Stalin

–
Practica competències bàsiques

–
Aplica les teves destreses. Aprèn a la Xarxa.

Tema 9. Crisi de les democràcies i Segona Guerra Mundial (1919-1945)

–
1. Els “feliços” anys vint

–
2. La crisi del 1929 i la Gran Depressió

–
3. El feixisme italià

–
4. La instauració del nazisme a Alemanya

–
5. El III Reich alemany

–
6. Causes i contendents de la Segona Guerra Mundial

–
7. Europa sota el domini nazi (1939-1941)

–
8. Les grans ofensives aliades (1942-1945)

–
L’Holocaust
–
9. Les conseqüències de la guerra

–
Practica competències bàsiques

–
Aplica les teves destreses. Aprèn a la Xarxa.

Tema 10. La crisi de la Restauració, la República i la Guerra Civil (1898-1939)

–
1. La crisi del torn dinàstic (1898-1917)

–
2. Catalunya als inicis del segle XX

–
3. Crisi de la Restauració i dictadura (1917-1931)

–
4. De la Monarquia a la República

–
5. El Bienni Reformista (1931-1933)

–
6. La Catalunya republicana

–
7. El Bienni Conservador i el Front Popular (1933-1936)

–
8. L’esclat de la Guerra Civil

–
9. Les dues zones enfrontades

–
Una societat en guerra
–
10. L’evolució bèl·lica (1936-1939)

–
Practica competències bàsiques

–
Aplica les teves destreses. Aprèn a la Xarxa.

III. El món després de la Segona Guerra Mundial

Tema 11. Un món bipolar: Guerra Freda i descolonització (1945-1991)

–
1. La formació de blocs antagònics (1945-1947)

–
2. Guerra Freda i coexistència pacífica (1945-1975)

–
3. La descolonització

–
4. Els Estats Units, líders del món capitalista

–
Cap a una Europa unida
–
5. La Unió Soviètica i el bloc socialista

–
La Revolució xinesa
–
6. El retorn a la tensió entre els blocs (1975-1985)

–
7. Crisi i enfonsament del comunisme (1985-1991)

–
Practica competències bàsiques

–
Aplica les teves destreses. Aprèn a la Xarxa.

Tema 12. Els anys del règim franquista (1939-1975)

–
1. El franquisme: una dictadura militar

–
2. La postguerra: misèria i repressió (1939-1957)

–
La dona durant el franquisme
–
3. Els tecnòcrates: una nova orientació econòmica (1957-1973)

–
4. L’època del creixement econòmic a Catalunya

–
5. Els canvis socials i culturals

–
6. L’oposició al franquisme

–
7. La fi del franquisme (1973-1975)

–
Practica competències bàsiques

–
Aplica les teves destreses. Aprèn a la Xarxa.

Tema 13. Transició, democràcia i autonomia 

–
1. La transició democràtica

–
2. El nou Estat constitucional i autonòmic

–
3. L’alternança en el poder a Espanya

–
4. La Catalunya autònoma

–
Partits i eleccions a la Catalunya democràtica
–
5. Espanya en l’esfera internacional

–
6. Desenvolupament econòmic i Estat del benestar

–
7. L’evolució de la societat catalana i espanyola

–
Practica competències bàsiques

–
Aplica les teves destreses. Aprèn a la Xarxa.

Tema 14. El món actual

–
1. Un nou ordre internacional

–
2. Europa després de la caiguda del mur de Berlín

–
3. Les conseqüències de l’economia globalitzada

–
4. L’emergència de nous centres econòmics

–
5. Desigualtat i conflictes socials

–
Els conflictes al món actual
–
6. La societat del segle XXI

–
Practica competències bàsiques

–
Aplica les teves destreses. Aprèn a la Xarxa.

Tema 15. L’art del segle XX

–
1. La nova arquitectura

–
2. Les Primeres Avantguardes (I)

–
Pablo Picasso, un creador incansable

–
3. Les Primeres Avantguardes (II)

–
4. Les Segones Avantguardes

–
5. Tendències postmodernes i art digital

–
6. L’art del segle XX a Espanya i a Catalunya

–
Dalí, Miró i Tàpies, tres avantguardistes catalans
–
Practica competències bàsiques

–
Aplica les teves destreses. Aprèn a la Xarxa.

GLOSSARI



Ciències socials, Geografia i Història


Criteris d’Avaluació del Quart Curs

●
Identificar variables temporals (durada, successió, ritme, simultaneïtat, etc.), pel que fa a les grans transformacions i conflictes mundials que caracteritzen l’època contemporània (revolucions burgeses, revolució industrial, etc.). 

●
Reconèixer alguns elements de canvi i de continuïtat de l’estat liberal respecte de l’Antic Règim, a partir de l’evolució política i econòmica de Catalunya i Espanya en relació amb el context europeu. 

●
Relacionar la consolidació del sistema capitalista amb l’expansió colonial i valorar les seves repercussions actuals.

●
Identificar alguns elements de les mentalitats, costums i factors culturals, inclosos els rols de gènere, i la seva evolució històrica. 

●
Aplicar els coneixements històrics a la comprensió i interpretació d’alguns dels problemes internacionals més destacats de l’actualitat, des d’una perspectiva global del món, allunyada de l’eurocentrisme. Valorar el paper històric dels organismes internacionals i la seva vigència actual. 

●
Valorar el necessari equilibri entre drets i deures individuals i col·lectius i reconèixer la democràcia com un procés en construcció que requereix un compromís personal i col·lectiu contra la desigualtat i l’exclusió. 

●
Planificar i realitzar treballs individuals i en grup sobre algun focus de tensió política o social en el món actual, a partir d’informacions diverses, inclosos els mitjans de comunicació (premsa, televisió, cinema, etc.) i les TIC, assumint una actitud crítica i oberta al contrast de fonts. 

●
Participar en debats, exposant opinions raonades sobre canvis, continuïtats que afectin aspectes de l’actualitat, aportant argumentacions basades en les ciències socials, respectant les opinions dels altres i cercant l’obtenció i comunicació de conclusions comunes. 

●
Comparar els règims autoritaris i democràtics. Conèixer aspectes del franquisme i de la transició democràtica a Catalunya i Espanya que permetin identificar el paper de les individualitats com a subjectes de la història i la necessitat de preservar la memòria històrica.

●
Reconèixer alguns elements culturals i artístics del món contemporani. Analitzar l’obra d’algun artista, valorant els seus components estètics i interpretant el seu significat i funció dins el context. 

●
Valorar la influència actual dels mitjans de comunicació sobre les mentalitats individuals i col·lectives a partir d’alguns exemples.

